Bujang Lapok Kembali Daa

Bujang Lapok Kembali Daa merupakan sebuah filem komedi Melayu yang diterbitkan di Malaysia pada 1985. Bujang Lapok Kembali Daa  diterbitkan dalam bentuk filem warna.

Bujang Lapok Kembali Daa mula ditayangkan pada 1985 di pawagam seluruh negara. Menampilkan Aziz Sattar, S. Shamsuddin dan ramai lagi.

Namun P. Ramlee tiada dalam filem ini kerana P. Ramlee telah meninggal dunia pada 29 Mei 1973 di Setapak. Tempat beliau digantikan oleh anaknya iaitu Nasir P. Ramlee. M. Rajoli memegang watak antagonis dalam filem ini. Filem ini ialah francais terakhir Bujang Lapok untuk filem terdahulunya.

Pengarah
Filem Bujang Lapok Kembali Daa diarah oleh pengarah Aziz Sattar pada 1985.

Sinopsis
Aziz dan Sudin masih lagi bujang dan mereka membanting tulang bekerja bagi mencari wang untuk menghantar Nasir iaitu anak kepada Ramli untuk menyambung pengajian muzik ke luar negara. Nasir tinggal bersama Aziz dan Sudin dan bercita-cita untuk menjadi komposer terkenal seperti arwah ayahnya Ramli dan dia berjaya melanjutkan pelajaran ke luar negara. Pada satu hari ketika menjual barang-barang, Aziz dan Sudin menyaksikan kejadian samun lalu mereka melarikan diri ke hutan. Di sanalah mereka menjumpai seorang bekas tentera Jepun dan 2 anak gadisnya.

Pelakon
 Aziz Sattar sebagai Aziz
 S. Shamsuddin sebagai Sudin
 Nasir P. Ramlee sebagai Nasir 
 Mahmud Jun sebagai Oto-san
 Norlida Ahmad sebagai Mayumi 
 Norakma Yunos sebagai Mika
 M. Rajoli sebagai Perompak (antagonis utama)
 M. Fauzi sebagai Perompak 
 Rose Hazira Hashim
 A. R. Ayappan

Runut
 Bujang Lapok Kembali Daa
 Blues Jang Lapok
 Joget Bujang Lapok
 Keroncong Bujang Lapok
 Seloka Bujang Lapok
 Pok pok Bujang Lapok
 Kitaro Caravansary (dibabak akhir)

Lihat juga
 Sekuel filem 
 Bujang Lapok
 Pendekar Bujang Lapok
 Ali Baba Bujang Lapok
 Seniman Bujang Lapok

Pautan luar

 Bujang Lapok Kembali Daa / 1985 - Filem Malaysia

Kategori:Filem 1985
Kategori:Filem Malaysia tahun 1985
Kategori:Filem arahan Aziz Sattar
Kategori:Filem bahasa Melayu
Kategori:Filem komedi
Kategori:Filem komedi Malaysia